CELEX: 31987R2691
Language: el
Date: 1987-09-03 00:00:00
Title: Κανονισμός (ΕΟΚ) αριθ. 2691/87 του Συμβουλίου της 3ης Σεπτεμβρίου 1987 για την παράταση ισχύος του προσωρινού δασμού αντιντάμπινγκ που επιβλήθηκε στις εισαγωγές ουρίας καταγωγής Τσεχοσλοβακίας, Λαϊκής Δημοκρατίας της Γερμανίας, Κουβέιτ, Λιβύης, Σαουδικής Αραβίας, Σοβιετικής Ένωσης, Τρινιντάντ και Τομπάγκο και Γιουγκοσλαβίας

Avis juridique important

|

31987R2691

Κανονισμός (ΕΟΚ) αριθ. 2691/87 του Συμβουλίου της 3ης Σεπτεμβρίου 1987 για την παράταση ισχύος του προσωρινού δασμού αντιντάμπινγκ που επιβλήθηκε στις εισαγωγές ουρίας καταγωγής Τσεχοσλοβακίας, Λαϊκής Δημοκρατίας της Γερμανίας, Κουβέιτ, Λιβύης, Σαουδικής Αραβίας, Σοβιετικής Ένωσης, Τρινιντάντ και Τομπάγκο και Γιουγκοσλαβίας  

Επίσημη Εφημερίδα αριθ. L 254 της 05/09/1987 σ. 0020 - 0020

***** ΚΑΝΟΝΙΣΜΟΣ (ΕΟΚ) αριθ. 2691/87 ΤΟΥ ΣΥΜΒΟΥΛΙΟΥ  της 3ης Σεπτεμβρίου 1987  για την παράταση ισχύος του προσωρινού δασμού αντιντάμπινγκ που επιβλήθηκε στις εισαγωγές ουρίας καταγωγής Τσεχοσλοβακίας, Λαϊκής Δημοκρατίας της Γερμανίας, Κουβέιτ, Λιβύης, Σαουδικής Αραβίας, Σοβιετικής Ένωσης, Τρινιντάντ και Τομπάγκο και Γιουγκοσλαβίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), όπως τροποποιήθηκε από τον κανονισμό (ΕΟΚ) αριθ. 1761/87 (2), και ιδίως το άρθρο 11 παράγραφος 5,  την πρόταση της Επιτροπής,  Εκτιμώντας:  ότι με τον κανονισμό (ΕΟΚ) αριθ. 1289/87 (3), η Επιτροπή θέσπισε προσωρινό δασμό αντιντάμπινγκ στις εισαγωγές ουρίας καταγωγής Τσεχοσλοβακίας, Λαϊκής Δημοκρατίας της Γερμανίας, Κουβέιτ, Λιβύης, Σαουδικής Αραβίας, Σοβιετικής Ένωσης, Τρινιντάντ και Τομπάγκο και Γιουγκοσλαβίας·  ότι ένας εξαγωγέας ζήτησε να παραταθεί η περίοδος ισχύος του προσωρινού δασμού αντιντάμπινγκ, ισχυριζόμενος ότι είναι αναγκαίο να του δοθεί περαιτέρω προθεσμία για την υπεράσπιση των συμφερόντων του· ότι το αίτημα αυτό θεωρήθηκε δικαιολογημένο ·  ότι οι άλλοι εξαγωγείς ενημερώθηκαν και είχαν τη δυνατότητα να γνωστοποιήσουν τις απόψεις τους εντός της καθορισμένης προθεσμίας·  ότι, επειδή η εξέταση των γεγονότων και η ακρόαση ορισμένων ενδιαφερόμενων μερών δεν κατέστη δυνατό να γίνουν στις προβλεφθείσες προθεσμίες, θα πρέπει να δοθεί ευνοϊκή απάντηση στο εν λόγω αίτημα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Παρατείνεται για περίοδο έως δύο μηνών η ισχύς του προσωρινού δασμού αντιντάμπινγκ που θέσπισε ο κανονισμός (ΕΟΚ) αριθ. 1289/87 στις εισαγωγές ουρίας καταγωγής Τσεχοσλοβακίας, Λαϊκής Δημοκρατίας της Γερμανίας, Κουβέιτ, Λιβύης, Σαουδικής Αραβίας, Σοβιετικής Ένωσης, Τρινιντάντ και Τομπάγκο και Γιουγκοσλαβίας.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Με την επιφύλαξη του άρθρου 11 του κανονισμού (ΕΟΚ) αριθ. 2176/84 και κάθε άλλης απόφασης του Συμβουλίου, εφαρμόζεται μέχρι να λάβει το Συμβούλιο οριστικά μέτρα αλλά το αργότερο μέχρι τη λήξη περιόδου δύο μηνών που αρχίζει στις 10 Σεπτεμβρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Σεπτεμβρίου 1987.  Για το Συμβούλιο  Ο Πρόεδρος  K. E. TYGESEN  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. L 167 της 26. 6. 1987, σ. 9.  (3) ΕΕ αριθ. L 121 της 9. 5. 1987, σ. 11.